BDMS วิ่ง 3% โบรกชี้กำไร Q4 เด่น หนุนปีนี้โต 58% ทะลุ 1.2 หมื่นล้าน
BDMS บวก 3% เก็งกำไรไตรมาส 4/65 โตเด่น จากบริการที่ไม่เกี่ยวกับโควิดเพิ่มขึ้น หนุนปีนี้โต 58% ทะลุ 1.2 หมื่นล้าน
BDMS บวก 3% เก็งกำไรไตรมาส 4/65 โตเด่น จากบริการที่ไม่เกี่ยวกับโควิดเพิ่มขึ้น หนุนปีนี้โต 58% ทะลุ 1.2 หมื่นล้าน
21 ธ.ค. 2565

ผู้สื่อข่าวรายงานว่า วันนี้ (21 ธ.ค.65) ราคาหุ้น บริษัท กรุงเทพดุสิตเวชการ จำกัด(มหาชน) หรือ BDMS ณ เวลา 14:52 น. อยู่ที่ระดับ 28.75 บาท บวก 0.75 บาท หรือ 2.68% สูงสุดที่ระดับ 28.75 บาท ต่ำสุดที่ระดับ 28 บาท ด้วยมูลค่าการซื้อขาย 823.92 ล้านบาท

บล.อินโนเวสท์ เอกซ์ ระบุในบทวิเคราะห์ว่า คาดกำไรไตรมาส 4/65 จะเติบโตจากงวดเดียวกันของปีก่อน จากบริการที่ไม่เกี่ยวกับโควิด-19 ที่เพิ่มขึ้นสำหรับผู้ป่วยไทยและผู้ป่วยต่างชาติซึ่งมีการนัดหมายเพิ่มขึ้นอย่างมากหลังไทยกลับมาเปิดประเทศอีกครั้ง หนุนปี 65 เติบโต 58% จากงวดเดียวกันของปีก่อน สู่ 1.22 หมื่นลบ. สูงกว่าระดับก่อนเกิดโควิด-19